Bertold Hummel

Bertold HUMMEL (* 27-an de novembro 1925 en Hüfingen; † 9-an de aŭgusto 2002 en Würzburg) estis germana komponisto de Nova Muziko.

 Vivo 
Hummel studis ekde 1947 ĝis 1954 ĉe la muzikaltlernejo en Freiburg im Breisgau kompozicion ĉe Harald Genzmer kaj violonĉelon ĉe Atis Teichmanis. Ekde 1954 ĝis 1956 sekvis koncertvojaĝoj kiel komponisto kaj violonĉelisto, en 1955 li edzinigis violoniston Inken Steffen, kiu naskis al li 6 filojn. Ekde 1956 ĝis 1963 Bertold Hummel estis kantoro en Freiburg kaj libera kunlaboranto de la radiostacio Südwestfunk Baden-Baden kaj estis vokita en 1963 kiel kompozicio-instruisto al la tiama Ŝtata Konservatorio en Würzburg. Ekde 1963 ĝis 1988 li direktis kiel posteulo de Lotte Kliebert la Studion por Nova Muziko Würzburg, en 1974 li profesoriĝis. Ekde 1979 ĝis 1987 li estis prezidanto de la Altlernejo por Muziko je Würzburg (ekde 1988 li honorprezidentas tie) kaj ekde 1982 li estis membro de la Bavara Akademio de Belartoj. Li gastprelegis kaj vojaĝis por la prezentado de siaj verkoj tra Eŭropo, Usono, Sudameriko, Kanado, Komunumo de Sendependaj Ŝtatoj, Japanujo, Australio, Egiptujo kaj Sud-Afriko. Bertold Hummel mortis en 2002 en Würzburg.

 Ĉefverkoj 
 Der Schrein der Märtyrer, Oratorium op.100 
 Des Kaisers neue Kleider, Kammeroper op.10 
 Tri baletoj:
 Episoden op.23 
 Die letzte Blume op.55 
 Faustszenen op.72 
 Tri simfonioj
 Sinfonie für Streicher op.20 
 Reverenza op.30 
 Jeremias op.100 
 Visionen nach der Apokalypse des Hl. Johannes für großes Orchester op.73 
 Sinfonietta für großes Blasorchester op.39 
 Konĉertoj por soloinstrumentoj kaj orkestro (Schlagzeugkonzert op.70) 
 Acht Fragmente aus Briefen von Vincent van Gogh op.84 
 Mesoj, kantatoj, motetoj, lidcikloj, ĉambromuziko, orgenkomponaĵoj, filmmuzikoj, elektronikaj komponaĵoj kaj muziko por infanoj.

 Eksteraj ligiloj 

 Verklisto de Bertold Hummel
 Retpaĝo pri Bertold Hummel 

Kategorio:Germanaj komponistoj
Kategorio:Komponistoj de la 20-a jarcento